Source: https://www.zakonypreludi.sk/zz/1985-27
Timestamp: 2019-08-17 14:21:54+00:00
Document Index: 16731077

Matched Legal Cases: ['§ 1', '§ 3', '§ 4', '§ 5', '§ 92', '§ 92', '§ 85', '§ 85']

27/1985 Zb. Nariadenie vlády Slovenskej socialistickej republiky o odchylnom poskytovaní nepretržitého odpočinku... | Aktuálne znenie
Nariadenie vlády č. 27/1985 Zb.Nariadenie vlády Slovenskej socialistickej republiky o odchylnom poskytovaní nepretržitého odpočinku v týždni niektorým pracovníkom
(v znení č. 230/1988 Zb.)
Čiastka 6/1985
Platnosť od 09.04.1985 do31.03.2002
Účinnosť od 01.01.1989 do31.03.2002
Výnimočné skrátenie nepretržitého odpočinku v týždni (§ 1 - § 3)
Záverečné ustanovenia (§ 4 - § 5)
Aktuálne znenie 01.01.1989 - 31.03.2002
z 29. marca 1985
o odchylnom poskytovaní nepretržitého odpočinku v týždni niektorým pracovníkom
Vláda Slovenskej socialistickej republiky nariaďuje po prerokovaní so Slovenskou odborovou radou podľa § 92 ods. 3 Zákonníka práce (ďalej len „zákonník“):
Výnimočné skrátenie nepretržitého odpočinku v týždni
Ak nie je z prevádzkových dôvodov možné poskytnúť pracovníkom organizácií riadených ústrednými orgánmi Slovenskej socialistickej republiky alebo národnými výbormi nepretržitý odpočinok v týždni v trvaní aspoň 32 hodín (§ 92 ods. 1 zákonníka), môže vedúci organizácie rozvrhnúť pracovný čas tak, že čas tohto odpočinku bude aspoň 24 hodín
a) ak je potrebné na prechodný čas nepresahujúci päť mesiacov v kalendárnom roku podstatne zvýšiť stav pracovníkov,
b) pri prácach v doprave, v kultúrnych zariadeniach, v zdravotníckych zariadeniach, v zariadeniach sociálnej starostlivosti a v nepretržitých prevádzkach,
s podmienkou, že na jednotlivých pracovníkov pripadne nepretržitý odpočinok v trvaní aspoň 32 hodín raz za tri týždne.
(1) Pri prácach, pri ktorých je pracovný čas nerovnomerne rozvrhnutý podľa pracovnoprávneho predpisu nadriadeného orgánu Slovenskej socialistickej republiky (§ 85 ods. 2 zákonníka) na obdobie celého kalendárneho roka, môže vedúci organizácie rozvrhnúť pracovný čas tak, že v období s vyššou potrebou práce nepretržitý odpočinok v trvaní aspoň 32 hodín pripadne na jednotlivých pracovníkov raz za dva týždne.
(2) Nepretržitý odpočinok v týždni môže byť v rozsahu uvedenom v predchádzajúcom odseku upravený aj pri prácach pri ošetrovaní hospodárskych zvierat a v rastlinnej výrobe na obdobie špičkových poľnohospodárskych prác.
Odchylné poskytovanie nepretržitého odpočinku v týždni a jeho výnimočné skrátenie
(1) Pri prácach na určených stavbách, pri určených montážnych a opravárskych prácach, pri ktorých je pracovný čas rozvrhnutý odchylne (§ 85 ods. 1 zákonníka), môže vedúci organizácie rozvrhnúť podľa pracovnoprávneho predpisu nadriadeného ústredného orgánu Slovenskej socialistickej republiky pracovný čas tak, že na jednotlivých pracovníkov pripadne nepretržitý odpočinok v trvaní aspoň 64 hodín raz za dva týždne. Stavby a práce uvedené v predchádzajúcej vete určuje uvedený ústredný orgán po prerokovaní s príslušným odborovým orgánom.
(2) Vedúci organizácie môže výnimočne rozvrhnúť pracovný čas za podmienok uvedených v predchádzajúcom odseku tak, že čas nepretržitého odpočinku bude aspoň 48 hodín pri prácach vykonávaných
a) na odvrátenie následkov živelných udalostí,
b) v dôsledku havárií stavebných objektov,
c) pri technologických procesoch, ktoré nemôžu byť prerušené,
s podmienkou, že na jednotlivých pracovníkov pripadne nepretržitý odpočinok v trvaní aspoň 64 hodín najmenej raz za štyri týždne.
Nariadenie vlády Slovenskej socialistickej republiky č. 139/1976 Zb. o výnimočnom skrátení nepretržitého odpočinku v týždni sa zrušuje.